PARKEN (Ekstra Bladet): At skyde med skarpt får en helt ny og bogstavelig betydning efter i dag. Det sørgede FC Københavns fans for.

Inden derbyet mod Brøndby i Parken, viste københavnernes fans høj klasse med et mesterværk af en tifo-banner.

På FCK’ernes fan-afsnit fyldte en tifo hele den nederste tribune ud.

I den ene ende var Parken afbildet med en stor kanon ude foran. Den lagde an til et kæmpe kanonskud mod Brøndby-stadion, der så var afbildet i den anden ende.

WAUW: Se den flotte FCK-tifoSe FC København-tilhængernes visuelle mesterværk her

Og lige inden kampen blev fløjtet i gang skød kanonen på tifoen med skarpt og kuglen røg direkte over og smadrede Brøndby stadion i den anden ende.

Tifoen viste efterfølgende, hvordan Brøndby-stadion lå i flammer og ruiner, som et symbol på, at FC København er overlegne og smadre vestegnsklubben – i hvert fald inden kampen begyndte.